《岳阳楼观雪》
明代·谢廷柱

纷纷飞雪渺天涯，痛饮高楼酒屡赊。忽见春山成玉笋，更誇晨浪涌瑶花。

沙边立鹭应难见，水底浏鱼渐可叉。最爱归来光照夜，醉挥吟笔近窗纱。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。